Eesti võistkond sõidab esmakordselt robotite jalgpalli MM-ile
#000003
2014. aasta juulis toimuvad Brasiilias jalgpalli maailmameistrivõistlused robotitele. Esmakordselt ajaloos sõidab võistlusele ka Eesti koondis humanoidrobotite jalgpallis, teatas Tartu ülikooli robotiklubi president.
#000004
„Ma usun, et võimalus osaleda robotite jalgpalli MM-il avab Eestis paljudele inimestele uksi, et täiendada teadmisi robootika vallas,” ütleb Eesti koondise robotite meeskonna peatreener Siim Schults.
#000005
Eestit esindab meeskond „Philosopher”, mis sai alguse Tartu ülikooli robotiklubist. Meeskonna visiooniks on võimaldada inimestel tegelemist edasijõudnud tasemel robootika probleemidega. Järgmise kuue kuuga peavad inimtreenerid viiest robotist koosneva kollektiivi välja õpetama koostööd tegema ja vastaseid jalgpallis alistama.
#000006
Robotite jalgpalli MM-võistlusi on korraldatud alates 1997. aastast. Kui esimesel korral võistles 38 meeskonda 11 riigist, siis 2013. aastal koondas üritus Hollandisse 410 meeskonda 45 riigist.
#000007
Korraldajad toovad ürituse eesmärgina välja robootika ja tehisintellekti arendamise valdkonna. RoboCup on avaldanud soovi võita sajandi keskel humanoidrobotite meeskonnaga inimkonna maailmameistreid FIFA ametlike reeglitega jalgpallimängus.
#000008